section_heading: Slična imena i prezimena
paragraph_text: Postojanje imena Dražeta potvrđeno je u povijesnim izvorima od 12. stoljeća, dok je postojanje od njega izvedenog imena ili prezimena Dražetin potvrđeno u povijesnom izvoru iz 14. stoljeća. Ime Dražeta se danas rijetko rabi, ali nije potpuno iščezlo iz uporabe; prema telefonskom imeniku Hrvatske za 2004. godinu u Kninu je živjela osoba s imenom Dražeta Davidović, dok se osoba s imenom Dražeta Dražetić spominje kao autor stručnog rada u hrvatskom časopisu "Mljekarstvo" (broj 03. iz 2003. godine).